
Alapító okirat

- a 2020. március 31. napján kelt változásokkal egységes szerkezetben -

(A változások aláhúzott, dőlt betűvel vannak kiemelve)

1. Alulírott alapító, a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján tartós, közérdekű célra működő közhasznú alapítvány létrehozását határozta el. 
Alapító neve: Máriaremete-Hidegkúti Ökumenikus Iskolaszék Egyesület (továbbiakban: MÖISZ)

Alapító székhelye, nyilvántartási száma: 1028 Budapest, Községház u. 10., 01-02-0001762
Alapító képviselőjének neve, lakóhelye: Geiszter György elnök, 1029 Budapest, Magdolna u. 1.
2. Az Alapítvánnyal támogatni kívánt tartós közérdekű cél a MÖISZ által támogatott Máriaremete-Hidegkúti Ökumenikus Általános Iskola (a továbbiakban: Iskola) szellemi és anyagi támogatása, a vonzáskörébe tartozó terület oktatási-, nevelési-, kulturális-, családi és sportéletének támogatása a jelen módosított és egységes szerkezetbe foglalt Alapító okiratban foglalt célok szerint.

Az Alapítvány a Civil Tv. 34.§ (1) a) pontja alapján közhasznú tevékenységét közérdekből, haszonszerzési cél nélkül:

· a nemzeti köznevelésről szóló 2011. évi CXC. tv. 4.§ 14a/ c), r) pontjaiban foglalt általános iskolai nevelés-oktatáshoz, a többi gyermekkel, tanulóval együtt nevelhető, oktatható sajátos nevelési igényű gyermekek, tanulók iskolai neveléséhez-oktatásához, mint közfeladatokhoz kapcsolódóan, tekintettel arra, hogy a köznevelési alapfeladatok ellátása (az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével) a 2011. évi CXC. törvény (a nemzeti köznevelésről) 74§ (1) bekezdése szerint állami feladat,

· a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7., 8., és 15. pontjaiban foglalt kulturális szolgáltatáshoz, különösen a nyilvános könyvtári ellátás biztosításához; filmszínház, előadó-művészeti szervezet támogatásához, a kulturális örökség helyi védelméhez; a helyi közművelődési tevékenység támogatásához; szociális, gyermekjóléti szolgáltatásokhoz és ellátásokhoz; illetve sport, ifjúsági ügyekhez, mint közfeladatokhoz kapcsolódóan, és 

· a közösségi kulturális hagyományokhoz, értékek ápolásának, a művelődésre, a lakosság életmódja javítását szolgáló kulturális célok megvalósításának támogatásához, valamint a művészeti intézmények, a lakosság művészeti kezdeményezéseinek, önszerveződéseinek a támogatásához, a művészi alkotó munka feltételeinek javításához és a művészeti értékek létrehozásának, megőrzésének segítéséhez, mint közfeladatokhoz kapcsolódóan folytatja.

A 2011. évi CXC. tv. 4.§ 14a/ c), r), a 2011. évi CLXXXIX. törvény 13.§ (1) bekezdés 7., 8., és 15. pontokban meghatározott tevékenységek állami és önkormányzati szervek által végzett tevékenységek, amelyek közfeladatoknak minősülnek, és így az Alapítvány tevékenysége közfeladatnak minősül.
2.1.  Az Alapítvány közhasznú céljai és tevékenysége:

· nevelés és oktatás, képességfejlesztés, ismeretterjesztés

· oktatási intézmény működési költségének kiegészítése és/vagy részleges átvállalása a működéshez szükséges felszerelések beszerzésének támogatása

· képességfejlesztő, ismeretterjesztő tanfolyamok és továbbképzések, így különösen, de nem kizárólagosan, iskolai táborok, iskolai kirándulások, lelkigyakorlatok szervezése és finanszírozása gyermekek, tanárok és felnőttek részére

· tankönyv, oktatási segédanyag és eszköz kiadás, előállítás, terjesztés

· pályázatok kiírása, pályázatokon való részvétel, ösztöndíjak adományozása, kutatás támogatása

· közreműködés olyan iskolai és helyi közösségi élet megteremtésében, mely az igazságosság, a tolerancia és a szolidaritás elvén alapul

· egy olyan alapfokú nevelési-oktatási intézmény létrehozása és/vagy támogatása és/vagy fenntartása és/vagy működtetése, mely szellemisége folytán biztosítja "a lelkiismereti és vallásszabadság maradéktalan érvényesülését, valamint a keresztény értékeken alapuló erkölcsi normák megismerhetőségét

· annak biztosítása, hogy a szülőknek közvetlen befolyása legyen az iskolában folyó oktató-nevelő munka elveire

· kulturális tevékenység 

· zenei, irodalmi és képzőművészeti kulturális események szervezése, lebonyolítása, feltételeinek biztosítása, így különösen, de nem kizárólagosan, olvasásra nevelés támogatása, könyvtárfejlesztés

· kiállítások szervezése

· pályázatok kiírása

· emberi és állampolgári jogok védelme 

· az emberi (elsősorban gyermeki, családi) és állampolgári jogok hatékony megismertetése

· intézményes keretek megteremtése a szülők azon alkotmányos jogának érvényesítéséhez, miszerint szabadon határozhatják meg gyermekeik iskolai neveltetésének irányát

· sport, a munkaviszonyban és a polgári jogi jogviszony keretében megbízás alapján folytatott sporttevékenység kivételével 

· sportrendezvények szervezése, lebonyolítása, feltételeinek biztosítása

· gyermek és felnőtt tömegsport támogatása

· gyermek-és ifjúságvédelem, gyermek- és ifjúsági érdekképviselet a családok egymást ismerő és segítő közösséggé formálása

· a család szerepének a harmonikus családi élet értékeinek megismertetése, fontosságának hangsúlyozása az Iskola oktató-nevelő tevékenysége révén

· szociális tevékenység, családsegítés

· családsegítés

· segélyezés, természetbeni juttatás 

· családi tanácsadás 

· érdekképviselet.

3. Az alapítvány neve: Széphalom Alapítvány

Az Alapítvány székhelye: 1028 Budapest, Községház u. 10.

Az alapítvány honlapjának címe: www.oku.hu

4. Az Alapítvány önálló jogi személy. Az Alapítvány ügyvezető szerve a három tagú Kuratórium, melyet a MÖISZ, mint alapító nevez ki három évre. Az alapító fenntartja a kuratórium elnökének kijelölési jogát. A Kuratórium elnökből, titkárból és egy tagból áll. Hatóságok előtt és harmadik személyekkel szemben a Kuratórium mindenkori elnöke képviseli egy személyben. A Kuratórium elnöke köteles gondoskodni az Alapítvány vagyonának, bevételeinek és kiadásainak nyilvántartásáról, a jogszabály szerinti gazdálkodásról és évente köteles tevékenységéről beszámolni a Kuratóriumnak.

4.1. 
A Széphalom Alapítvány képviselője, a Kuratórium elnöke: Diószegi Ferenc, lakóhely: 1029 Cserge u. 9/B. anyja neve: Kiss Terézia 
A kuratórium elnökét megillető képviseleti jogának terjedelme és gyakorlásának módja: általános és önálló.
4.2. A Széphalom Alapítvány kuratóriumának titkára: Fodor Mihály Imre, lakóhely: 1029 Budapest, Zsolt fejedelem u. 24., anyja neve: Herberth Mária Katalin
          4.3. A Kuratórium tagja: Dr. Elek Károly, lakóhely: 1029 Budapest, Zsíroshegyi utca 49. anyja 
neve: Takács Mária

4.4. A Kuratórium tagság megszűnik

a) határozott idejű megbízatás esetén a megbízás időtartamának lejártával;

b) megszüntető feltételhez kötött megbízatás esetén a feltétel bekövetkezésével;

c) visszahívással;

d) lemondással;

e) a kuratóriumi tag halálával;

f) a kuratóriumi tag cselekvőképességének a tevékenysége ellátásához szükséges körben történő korlátozásával;

g) a kuratóriumi taggal szembeni kizáró vagy összeférhetetlenségi ok bekövetkeztével.

h) ha a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója visszahívja
4.5. Az alapító és közeli hozzátartozói nem lehetnek többségben a kuratóriumban.

4.6. A Kuratórium díjazásáról az alapító MÖISZ dönt.

4.6.1. Alapesetben a MÖISZ döntése szerint a Kuratóriumi tagok díjazás nélkül, társadalmi munkában végzik munkájukat

4.6.2. Különleges esetben (pl. katasztrófahelyzet, különlegesen nagy volumenű munka) az alapító MÖISZ megfelelő indoklással, határozott időre díjazást engedélyezhet, melynek éves mennyisége (a közterhekkel együtt) nem haladhatja meg az Alapítvány teljes bevételének 10 %-át)

5. A közhasznú működéssel kapcsolatos szabályok

5.1.  A közhasznú tevékenységet az Alapítvány abból a célból végzi, hogy a közhasznú szolgáltatásból az Iskolába járó gyermekek, azok szülei és ismerősei, a kerületi lakosai és a környékben lakók részesülhessenek. A szolgáltatásokat a tagságtól függetlenül lehet igénybe venni az Alapítvány nem zárja ki, hogy tagjain kívül más is részesülhessen a közhasznú szolgáltatásokból. A közhasznú szolgáltatások esetenként célcsoportokra vonatkoznak (pl. gyermekprogramok, szülőknek szóló előadások, stb.), de ezek nem jelentenek az igénybevételre vonatkozóan jogi korlátokat. Az Alapítvány a közérdekű önkéntes tevékenységről szóló 2005. évi LXXXVIII. tv. alapján önkénteseket foglalkoztathat és nekik a törvényben meghatározott juttatásokat adhat.

5.2.  Az Alapítvány nyilvános közhasznú szolgáltatásait, azok igénybevételének módjait, tevékenységének és gazdálkodásának legfontosabb adatait körlevele és/vagy közintézményben (pl. az Iskolában) kifüggesztett hirdetménye útján és/vagy elektronikus úton nyilvánosságra hozza.

5.3.  Az alapítvány az alapítványi cél megvalósításával közvetlenül összefüggő gazdasági tevékenység végzésére jogosult. Az Alapítvány, mint közhasznú szervezet gazdasági - vállalkozási tevékenységet csak másodlagosan, a közhasznú céljainak megvalósítása érdekében, azokat nem veszélyeztetve végez. Az Alapítvány az alapcél szerinti (ezen belül közhasznú) tevékenységéből, illetve gazdasági - vállalkozási tevékenységéből származó bevételeit és költségeit, ráfordításait (kiadásait) elkülönítetten tartja nyilván.

5.4.  Az Alapítvány a gazdálkodása során elért eredményét nem osztja fel, azt a jelen Alapító okiratban meghatározott közhasznú tevékenységére fordítja.

5.5.  Az Alapítvány közvetlen politikai tevékenységet nem folytat szervezete pártoktól független és azoknak anyagi támogatást nem nyújt.

·  A Kuratórium határozathozatalában nem vehet részt az a személy, aki vagy akinek közeli hozzátartozója (Ptk. 8:1.§ (1) 1 pont), a határozat alapján

· - kötelezettség vagy felelősség alól mentesül, vagy

· - bármilyen más előnyben részesül, illetve a megkötendő jogügyekben egyébként érdekelt. Nem minősül előnynek a bárki által megkötés nélkül igénybe vehető nem pénzbeli szolgáltatás. 

5.6. A Kuratórium határozathozatalában nem vehet részt az a személy, akit a határozat kötelezettség vagy felelősség alól mentesít vagy az Alapítvány terhére másfajta előnyben részesít; akivel a határozat szerint szerződést kell kötni; aki ellen a határozat alapján pert kell indítani; akinek olyan hozzátartozója érdekelt a döntésben, aki az Alapítványnak nem alapítója; aki a döntésben érdekelt más szervezettel többségi befolyáson alapuló kapcsolatban áll; vagy aki egyébként személyesen érdekelt a döntésben.









5.7.  A Kuratórium hatáskörébe tartozik

· - az Elnök által összeállítandó éves beszámoló jóváhagyása, valamint

· - az éves közhasznúsági melléklet elfogadása.

A jóváhagyás és elfogadás szavazással történik. Szavazás egyszerű többséggel. A Kuratórium gondoskodik a beszámolók és közhasznúsági mellékletek nyilvánosságáról.

5.8.  A Kuratóriumi ülést évente legalább egyszer az Elnök hívja össze legalább az időpont előtt két héttel. Az összehívás a tagok számára írásban, igazolható módon levélben vagy elektronikus úton (e-mailen vagy faxon) történik. A meghívó tartalmazza a helyet, az időpontot és a napirendet. A Kuratórium ülései nyilvánosak.

5.9. Kuratóriumi tag, illetve az Ellenőrző Bizottság tagja az a nagykorú személy lehet, akinek a cselekvőképessége a tevékenység ellátáshoz szükséges körben nem korlátozott.

5.10. Nem lehet a Kuratórium, illetve az Ellenőrző Bizottság tagja az, 

a) aki közügyektől eltiltás hatálya alatt áll

b) akit bűncselekmény elkövetése miatt jogerősen szabadságvesztés büntetésre ítéltek

c) aki foglalkozástól eltiltás hatály alatt áll

d) aki a vezető tisztségviselői tevékenységtől eltiltás hatály alatt áll.

5.11. Az Alapítvány kedvezményezettje és annak közeli hozzátartozója nem lehet kuratóriumi tag, illetve az Ellenőrző Bizottság tagja. 

5.12. A Civil Tv. 38.§ és 39.§ - ban foglaltak szerint nem lehet kuratóriumi tag, illetve Ellenőrző Bizottság tagja az olyan személy, aki olyan közhasznú szervezet vezető tisztségviselője volt  ̶  a közhasznú szervezet megszűnését megelőző két évben legalább egy évig  ̶ , 

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte.

5.13. Az Alapítvány, mint közhasznú szervezet, a vezető tisztségviselőt, támogatót, önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások kivételével - cél szerinti juttatásban nem részesítheti.

5.14. Kuratóriumi tag, illetve erre jelölt személy köteles valamennyi érintett közhasznú szervezetet előzetesen írásban tájékoztatni arról, hogy egyidejűleg más közhasznú szervezetnél is betölt vezető tisztséget.

5.15.  Az Elnök az ülésekről jegyzőkönyvet készít, illetve jegyzőkönyvvezetővel készíttet. A szavazást igénylő döntésekről külön nyilvántartást (Határozatok Gyűjteménye) kell vezetni, melyben a döntések tartama, időpontja, hatálya, illetve a döntést támogatók és ellenzők számaránya (ha lehetséges, személye) rögzítésre kerül. A Kuratóriumi ülés határozatképes, ha azon a három kuratóriumi tagból legalább kettő jelen van. A határozathozatal módja: szavazás egyszerű többséggel. A hozott határozatot az érintettekkel 5 munkanapon belül írásban kell közölni.

5.16. A Kuratóriumi ülések jegyzőkönyveit, valamint az Alapítvány működésével kapcsolatos iratok az iratmegőrzési helyen (1029 Budapest, Gyöngyvér utca 17/A.) megtekinthetők. A Kuratórium által hozott határozatokat az Alapítvány www.oku.hu honlapján 8 napon belül, min. 15 napig közzé kell tenni.

5.17. A közhasznú szervezet működésének, szolgáltatása igénybevétele módjának, beszámolói közlésének nyilvánosságáról a világhálón hozzáférhető honlapon gondoskodik. A hozzáférés helye: http://www.oku.hu.
Ellenőrzés:

5.18. Az Alapítvány működésének ellenőrzését az Alapítvány felügyelő szerve, az Ellenőrző Bizottság végzi. Az Ellenőrző Bizottságot az Alapító nevezi ki. Az Ellenőrző Bizottság három tagú, kinevezésük három évre szól.


Nem lehet az Ellenőrző Bizottság elnöke vagy tagja az a személy, aki

a) a Kuratórium elnöke vagy tagja

b) az Alapítvánnyal megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha a jogszabály másképp nem rendelkezik

c) az Alapítvány cél szerinti juttatásaiból részesül - kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony által nyújtott, létesítő okiratnak megfelelő cél szerint juttatást -, illetve

d) az a)-c) pontban meghatározott személyek közeli hozzátartozója.

5.19. Ellenőrző Bizottság, évenként legalább egyszer ülésezik. Az Ellenőrző Bizottság határozatképes, ha legalább két tagja az ülésen részt vesz. Az Ellenőrző Bizottság üléseiről jegyzőkönyvet készít, melyet az Ellenőrző Bizottság elnöke és a jegyzőkönyvvezető írja alá és szükség esetén határozatot hoz egyszerű szótöbbséggel, minden tagnak egy szavazata van. A határozatokat írásban, átvételi igazolással adja át a Kuratórium elnökének. Az Ellenőrző Bizottság üléseit az Ellenőrőz Bizottság elnöke hívja össze, a tagoknak az ülés tervezett időpontját legalább 15 nappal megelőzően kiküldött, a javasolt napirendet tartalmazó írásbeli meghívó útján. 
5.20. Az Ellenőrző Bizottság ellenőrzi az Alapítvány működését és gazdálkodását. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá a szervezet könyveibe és irataiba betekinthet, azokat megvizsgálhatja.

5.21. Az Ellenőrző Bizottság tagja az Alapítvány Kuratóriumának ülésein tanácskozási joggal részt vehet, illetve részt vesz, ha jogszabály így rendelkezik.

5.22. Az Ellenőrző Bizottság köteles az intézkedésre jogosult vezető szervet (a Kuratóriumot) tájékoztatni és annak összehívását kezdeményezni, ha arról szerez tudomást, hogy

a) szervezet működése során olyan jogszabálysértés, vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;

b) a vezető tisztségviselők felelősségét megalapozó tény merült fel.

5.23. Az Ellenőrző Bizottság indítványára - annak megtételétől számított harminc napon belül - az intézkedésre jogosult vezető szervet össze kell hívni. E határidő eredménytelen eltelte esetén a vezető szerv összehívására az Ellenőrző Bizottság is jogosult.

5.24. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, az Ellenőrző Bizottság köteles haladéktalanul értesíteni a törvényességi ellenőrzést ellátó szervet

5.25. Az Ellenőrző Bizottság tagjai:

· Kovács Anita, lakóhely: 1029 Budapest, Botond vezér utca 14. anyja neve: Rózsa Edit, elnök

· Gaálné Jeszenszky Zsuzsa, lakóhely: 1028 Budapest, Gyopár u. 2. anyja neve: Sztojanovics Mária
· Simonné Németh Boglárka Anna, lakóhely: 2083 Solymár, Hársfa u. 8. anyja neve: Vánkai Anna Ilona
6. Az Alapítvány alapításakor vagyona 2.000,-, azaz Kettőezer forint, amit az Alapító bocsájt az Alapítvány rendelkezésére.

7. Az Alapítvány vagyonának felhasználásról a Kuratórium dönt. Az Alapítvány vagyonának felhasználásáról 

· a Kuratórium a neki benyújtott kérelemre, 

· a Kuratórium által kiírt pályázat, 

· a Kuratórium által kiírt ösztöndíj, 

· a Kuratóriumhoz benyújtott javaslat (pl. díj, elismerés, szociális segély esetén) alapján, . 

Az alapítványi vagyon az alapítványi célokra teljes mértékben felhasználható.

8. Az Alapítvány vagyonát minden olyan módon fel lehet használni, mely közvetlenül vagy közvetve az alapítványi célok megvalósulását szolgálja.

9. Az Alapítvány pénzvagyonát az Alapítvány nevére nyitott bankszámlán kell tartani.

9.1. A bankszámla felett a Kuratórium elnöke és titkára külön-külön, önállóan rendelkeznek.
10. Az Alapítvány nyitott, ahhoz bármely bel- és külföldi magán- és jogi személy csatlakozhat, amennyiben

· - az Alapítvány alapító okiratában foglaltakat elfogadta, illetve tudomásul vette

· - az Alapítvány vagyonát bármely módon gyarapítja (pénz, ingó, ingatlan vagyoni érték, jogok juttatásával) és 

· - a Kuratórium a csatlakozást elfogadta.

10.1. A felajánlott vagyonérték elfogadásával a Kuratórium elnöke dönt.

10.2.  A csatlakozók jogosultak az Alapítvány céljaival egyező javaslatot tenni az általuk juttatott vagyon, vagy annak egy része hovafordításáról, de tudomásul veszik, hogy ez az alapítványt, illetve a felette rendelkező Kuratóriumot nem kötelezi, és az így juttatott vagyon más alapítványi célra is felhasználható.

11. Az Alapítvány alkalmazottai felett a munkáltatói jogokat a Kuratórium elnöke gyakorolja.

12. Az Alapítvány határozatlan időre jött létre.

13. Törölve

14. A jelen alapító okiratban nem szabályozott kérdésekben a Ptk., és Civil Tv., valamint az alapítványra vonatkozó egyéb jogszabályok rendelkezéseit kell alkalmazni.

A civil szervezetek bírósági nyilvántartásáról és az ezzel összefüggő eljárási szabályokról 2011. évi CLXXXI. törvény 38. § (2) alapján igazolom, hogy jelen alapító okirat egységes szerkezetbe foglalt szövege megfelel az alapítvány alapító okirata módosítások alapján hatályos tartalmának.
A jelen alapító okirat 1., 3., 4., 5.17., 5.18., 5.26. pontjait érintő módosítások okán lett a változásokkal egységes szerkezetbe foglalva.

A jelen alapító okiratban végbement változások aláhúzott, dőlt betűvel kerültek megjelölésre.

Budapest, 2020. március 31. napja
_________________________

Máriaremete-Hidegkút Ökumenikus Iskolaszék

alapító

Képviseli: Geiszter György
elnök
Tanúk:

Név:

